Directorul organizaţiei, Aleksandr Argunov a menţionat că acest ajutor contribuie la crearea unor noi centre medicale în regiune. „Nu ştim cum va evolua situaţia în jurul Transnistriei şi preferăm să transportăm acest ajutor cât mai curând”, a declarat Argunov.

„Cu puţin timp înainte, au sosit camioanele cu mobilă. Am analizat cu atenţie ce dificultăţi apar la frontiera cu Ucraina şi ce acte ne cer vameşii ucraineni, pentru ca mai apoi să trimitem echipamente medicale. Aceste echipamente provin din diferite ţări, inclusiv din Israel, Germania şi Belarus", a adăugat el.

Fondatorul organizaţiei Integrarea Euroasiatică, deputatul rus Aleksei Juravliov s-a întâlnit miercuri, la Tiraspol, cu liderul separatist Evgheni Şevciuk. Cei doi au discutat despre construcţia unor centre medicale şi grădiniţe în Transnistria cu finanţare rusă, precum şi despre transportarea echipamentelor necesare.